Mietteitä talvella
Pilvet peittävät taivahan,
 Lumiliina maamme!
 Kukat kuoleman katkeran
 Syksyllä
 Myrskyssä
 Saivat, mekin saamme
 Kerran niinkuin kukkaset
 Kuoleman,
 Tuuloselta tuonelan!

 Myrsky pilvillä päivyen
 Sulon peitti meiltä,
 Utuliinanen kätki sen.
 Kerranpa
 Tuonela
 Myrskyin elon teiltä
 Tempaseepi meidätki,
 Hautahan
 Kätkein ruumis-katalan. –

 Anna taistella tuulien
 Sulo Suomessamme!
 Kääri, pohjolan poikanen,
 Kumminki
 Hetkeksi
 Lumihisi maamme!
 Koittehessa keväisen
 Auringon
 Liukeneva liinas’ on.

 Anna henkesi, hervoton,
 Tuonen tuuditella
 Uinailuhun, se kerran on
 Nouseva
 Haudasta
 Kevät-kukan lailla,
 Päivän sammumattoman
 Koittaissa,
 Elohonsa taivaissa!

A[ugust]. F[av]–én.

Lähde: Tampereen Sanomat 22.2.1879.

August Favén
Runot
Tampereen Sanomat
1879